अदालगुरि जिलानि सिङाव थानाय भेरगाव द’खरा दुलाराय बर’ फरायसा आफादनि बान्जायनायाव मैया  बिटिआर गोरोबथानि सोमोन्दै मोनसे आइजो सांग्रांथि मेल खुंनाय जायो ৷ भेरगावनि साखाथिआव थानाय गालासुबा गामिनि बाथौ थानसालि लांगोनायाव भेरगाव एबसुनि आफादगिरि मैखुन खुंगुर बर’नि आफाद दैदेननाय   गेवलां मेलाव  आलासि महरै बाहागो लायो फारियै अदालगुरि जिला एबसुनि गाहाइ नेहाथारि कर्नेलियास दैमारि, इउपिपिएल आइजो गांखंनि आफादगिरि बिना गयारी, इउपिपिएलनि मिरु आइजो सोद्रोमा हेलेना स्बर्गियारि बिथांमोना ৷बे गेवलां मेलाव जिला एबसुनि गाहाइ नेहाथारि  कर्नेलियास दैमारि बिथाङा बिटिआर गोरोबथानि दफाफोरनि सोमोन्दै गुवारै बुंफुरनानै होनायजों लोगोसे आइजो माहारिखौ गोरों आरो गोख्रों जानानै गावनि मोनथायखौ लानो आवगाय बोनो खावलायो ৷ बिथांआ बुंबावो दि सासे बिमाआ गोरों जायोब्ला न’खरा फोजौखाङो आरो समाजाबो मोजां आरो समायना जायो ৷बेखाइनो बिमा माहारिआ समाज जौगानायाव जेब्लाबो बाहागो लाबोदों आरो लाबावगोन  होननानैबो बुङो ৷ बेरा फारसेथिं इउपिपिएलनि आइजो गांखंनि आफादगिरि बिना गयारिआ आइजो माहारिनि मोनथायनि सोमोन्दै गुवारै बुंफुरना होयो ৷